Lover Come Back (cinta de 1961)

Iste articlo ye sobre una cinta estausunidense de comedia romantica; ta atros usos, se veiga Lover Come Back y Lover Come Back (cinta).

Lover Come Back (títol orichinal en anglés, en aragonés L'amant que torna, estrenada en Aragón con o títol en castellano de Pijama para dos, en aragonés Pichama ta dos) ye una cinta de cine estausunidense de cine de comedia romantica estrenada l'anyo 1961, dirichida por Delbert Mann seguntes un guión orichinal de Stanley Shapiro y Paul Henning, con una banda sonora orichinal de Frank De Vol, una dirección de fotografía d'Arthur E. Arling, una producción cinematografica de Robert Arthur, Martin Melcher y Stanley Shapiro ta las productoras 7 Pictures, Nob Hill Productions Inc. y Arwin Productions, y on un elenco d'actors formau, entre d'atros, por Rock Hudson, Doris Day, Tony Randall, Edie Adams, Jack Oakie, Jack Kruschen, Ann B. Davis, Joe Flynn, Howard St. John, Karen Norris, Jack Albertson, Charles Watts, Donna Douglas y JoAnne Ludden-Paige.

Jerry Webster ye un executivo d'una achencia publicitaria de Nueva York con a-saber-lo d'exito, basau en conseguir os suyos contractos organizando borinas ta los duenyos d'as interpresas que buscan una achencia publicitaria y conseguindo-les citas con mullers atractivas. Bel día li roba, fendo servir ixas tecnicas, un important contracto a Carol Templeton, qui treballa en una atra achencia publicitaria, y ista decide denunciar-lo debant de l'Ad Council, o consello regulador d'a publicidat en os Estaus Unius. Recurrindo a la suya tecnica habitual, Jerry ninvía a testificar a una mesacha bien atractiva que consigue embelesar a los miembros d'xe comité, paralizando la denuncia. Tanimientres, Jerry li heba prometiu a la mesacha estar a protagonista d'una important campanya publicitaria como modelo, y ha organizau una sesión de grabacions con ella anunciando VIP, un producto inexistent. Lo suyo obchectivo yera nomás que enganyar-la, pero su chefe creye que ha ixuplidau fer a campanya publicitaria y fa que os spots publicitarios de VIP s'emitan por todas as cadenas de televisión. Ta evitar una nueva denuncia por fer publicidat d'un producto inexistent, Jerry se veye obligau a buscar un quimico ta que elabore bel producto que pueda vender-se con o nombre de VIP. Cuan Carol lo descubre, decide explicar a situación a lo quimico ta evitar-lo, pero cuan troba a lo quimico, lo trafuca con Jerry, y ye asinas a Jerry a qui quiere convencer. Iste s'aproveita d'a situación y aparenta estar un quimico timido, conseguindo encantuchar-la, amás de conseguir dar tiempo a lo quimico ta que elabore lo producto. Cuan Carol presenta la suya nueva denuncia, Jerry consigue presentar o producto que ha elaborau lo quimico: unas galletas que en realidat son alcol cuasi que puro. Cuan las preban en Ad Council, toz s'enferian, incluyius Jerry y Carol. Cuan toz dos dispertan, chuntos en o mesmo leito d'un hotel, descubren que s'han casau.

A cinta s'ambienta en a suya epoca actual (1961) en a ciudat de Nueva York, y las suyas escenas se filmoron en os Universal Studios en Universal City en California. Localizacions de Lover Come Back en Internet Movie Database.

Lover Come Back ye una cinta que ha recibiu bels premios y nominacions, en destacando una nominación a los Premios Oscar en a suya 34ena edición a lo Millor Guión Orichinal y una nominación a los Premios Globos d'Oro en a suya 19ena edición a lo Millor Actor Segundario.

 Elenco Lover Come Back en Internet Movie Database. 
 Actor  Papel  Notas    '''' 

 Se veiga tamién 
 Cine en 1961.
 Cintas de 1961.

 Referencias 

Categoría:Cintas ambientadas en Nueva York (ciudat)
Categoría:Cintas ambientadas en 1961
Categoría:Cintas con banda sonora orichinal de Frank De Vol
Categoría:Cintas con dirección de fotografía d'Arthur E. Arling
Categoría:Cintas con guión de Paul Henning
Categoría:Cintas con guión de Stanley Shapiro
Categoría:Cintas con montache de Marjorie Fowler
Categoría:Cintas de cine de comedia
Categoría:Cintas de cine de romance
Categoría:Cintas d'Estaus Unius
Categoría:Cintas dirichidas por Delbert Mann
Categoría:Cintas en anglés
Categoría:Cintas en Eastmancolor
Categoría:Cintas interpretadas por Ann B. Davis
Categoría:Cintas interpretadas por Charles Watts
Categoría:Cintas interpretadas por Donna Douglas
Categoría:Cintas interpretadas por Doris Day
Categoría:Cintas interpretadas por Edie Adams
Categoría:Cintas interpretadas por Howard St. John
Categoría:Cintas interpretadas por Jack Albertson
Categoría:Cintas interpretadas por Jack Kruschen
Categoría:Cintas interpretadas por Jack Oakie
Categoría:Cintas interpretadas por JoAnne Ludden-Paige
Categoría:Cintas interpretadas por Joe Flynn
Categoría:Cintas interpretadas por Karen Norris
Categoría:Cintas interpretadas por Rock Hudson
Categoría:Cintas interpretadas por Tony Randall
Categoría:Cintas producidas por Martin Melcher
Categoría:Cintas producidas por Robert Arthur
Categoría:Cintas producidas por Stanley Shapiro
Categoría:Cintas rodadas en Universal City